شادی سەدر
شادی سەدر (بە زمانی فارسی: شادی صدر؛ لە دایکبووی ١٩٧٤، تاران) ژنە پارێزەر، چالاکوان و پارێزەری مافەکانی مرۆڤ، نووسەر و ڕۆژنامەنووسی ئێرانییە. لە ساڵی ٢٠١٠، یەکێک بووە لە دامەزرێنەرانی دامەزراوەی دادپەروەری بۆ ئێران (JFI)، ئەو بەڕێوەبەری دامەزراوەکەشە. شادی پسپۆڕە لە بابەتی مافەکانی مرۆڤ لە ئێران. ئەو لە ئەڵمانیا دەژی.

شادی هەڵگری بڕواننامەی بەکالۆریۆسە لە یاسا، هەروەها ماستەر لە یاسا نێونەتەوەییەکان لە زانکۆی تاران. شادی سەدر لە پای کار و چالاکییەکانی لە ساڵی ٢٠١٠، لەلایەن حکوومەتی ئەمریکا خەڵاتی نێونەتەوەییی ژنانی ئازا پێدرا.

گیران

دەستگیرکردنی یەکەم 
لە ئازاری ٢٠٠٧، حکوومەتی ئێرانی ٣٣ ژنی دەستگیر کرد، لە نێویاندا شادی سەدر هەبوو. ئەو ژنانە بۆ باشترکردنی ڕەوشی مافەکانی ژنان لە ئێران گردبوونەوە، هەروەها یەک ملیۆن واژوویان کۆکردەوە بۆ ناڕزاییەکەیان لە ٢ی حوزەیرانی ٢٠٠٦. شادی بۆ ماوەی ١٥ ڕۆژ دەستگیر کرا. دواتر بە کەفالەت ئازادکرا.

دەستگیرکردنی یەکەم 
لە ١٧ی تەمموزی ٢٠٠٩، شادی جارێکی دیکە دەستگیرکرا. ئەم جارەیان لەگەڵ چەند هاوڕێیەکی ژنی چالاکوان، بۆ چالاکییەکانیان چوون بۆ نوێژی هەینی، لەوێ لەلایەن چەند سەربازێک کە بەجلی مەدەنی بوون گیران، ئەوان بە زۆر و لێدان شادی و هاوڕێکانی سواری ئوتومبێل کرد و ئەوانیان بردە شوێنێکی نەزانراو. دوای ١١ ڕۆژ لەم ڕووداوە ئازادکرا.

سەرچاوەکان 

ئەو ژنانەی خەڵاتی نێونەتەوەییی ژنانی بوێریان وەرگرتووە
ژنان لە پاراستنی مافی مرۆڤ
١٠٠ ژن لە بی بی سی
نووسەرانی ژنی ئێرانی
لەدایکبووانی ١٩٧٤
زیندووان
دەرچووانی زانکۆی تاران
ڕۆژنامەوانانی ئێرانی
پارێزەرانی ئێرانی